آنجاق شاعر , کسگین بیر قیلنج کیمی , اودلی ایلدیریم کیمی بو سیخینتلاری و بو غونتولاری کسملی و بوغولانلاری و اسارتده اولانلاری قورتومالی , هابئله بو تهمتلر و قارا بولوتلار آلتیندان گونش کیمی پارلاییب کسگین چیخمالیدیر .
یالنیز بو صورتده دیرکی اونا دوزگون شاعر و شعورلی انسان دئمک یاراشار , و بونلاردان سوای , گرک بیلمک کی هر بیر انسان اوچون کورلارا قاتیشماق ( همرنگ جماعت ) آدی ایله کور اولماق , کورلار اوچون خدمت دگیل یالنیز کورلاری گوزلی ائت مک و اونلارا ایشیق یئتیرمک ان بیرینجی انسانلیق گورکمی و نمونه سیدیر .
ئوزگه لرین باتمان باتمان کورلوق دیوان کتابلارینین ئونونده , بیزیم ایگیت لیک و کیشیلیک توره دن بیر آز – چوخ کتابلاریمیز باشدان باشا انسانلیق و عاطفه خصوصیاتیله دولودر , بئله بیر یاراشان و عاطفه لی خصوصیات گرکدیرکی داها هامیلاشسین و کور اولوب یول ایتیرنلره چراغ اولسون .
شاعر , هر بیر انسانی سئومه لیدیر , هر بیر یاخشی – پیسی آلقیشلامالیدیر کی یاخشییا اوستونلوک و پیسه دوزگونلوک وئرمه لیدیر پیس آدلی اولان انسان ذاتا پیس دگیل اهریمن دگیل بلکه بو علتلردیر کی بیر انسانی پیس ائدیر و یا بیلمه دن – اونی پیس گوستریر , بونا گوره شاعرگرک بو علتلری آراشدیرسین , ایچین چیخارتیسن , یوخسا معمولی و ظاهری , هر بیر معمولی انساندا گورور و نسبتا آنلاییر .
بونلاردان باشقا , شاعر یالنیز خانقاه و درویش ائولرینده , شعر اوخویان و خلقی ئولوم یوخوسونا اویدوران و یا اونا – بونا یالتاقلیق ائدن دگیل , او بویوک بیر قهرماندیر , قدرتلی حاکمدیر , قارانلیقلاردا گونشدیر , ظلمی بیچندیر , چونکی ئوز یئرینده و لازم اولاندا , ئوز شعری ایله وطن ساواشلاریندا و استقلال اوغروندا جانیندان ووروشان و ملتینین ایستی اورگی کیمی اونلاری هیجانا گتیره رک ملی بیر شرف ایله حقه دوغری چاغیریر , و یا گوجلی بیر حاکمدن آرتیق سوزی و کلامی داشدان گئچیر , یالانلارا سون قویاراق دوغرولوق توره دیر .
بو , کیمدر ؟
بو شاعر درکی انسانی , اجتماعی , و حقوقی حرکتلری ایله بویوک بویوک دیپلوماتلاردان و مینلرجه عاطل و باطل ایش باشیندا اولانلاردان آرتیق , خلقین یانیندا دگرلی و جانا سینندیر .
شاعرین نقشی اجتماعدا , حکومتده , حقوقدا ترقی ده حتی تنزلده بویوک و درین یئرلر توتور و حتی بیر ملتین نجوره گئده جک یولون گوسترن و یا یول آچانی اولور , بودیرکی شاعر , باجاریق و هنردن باشقا ئوزی بیر درین عالم , دوشونن بیلیجی و سون باشدا ملی بیر شخصیتدیر .
تبریزلی علی
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab prs_Arab pes_Arab pes_Arab